в нейното вътрешно законодателство, се прилага от и урежда практиката на службата или органа, компетентни по отношение на спорното административно действие.
 Член 287
 Качество и резултати от прилагането на регулаторната уредба и добро административно поведение
 1. Страните се споразумяват да си сътрудничат за насърчаване на качеството на регулаторната уредба и резултатите от нейното прилагане, включително чрез обмен на информация и най-добри практики по отношение на своите съответни процеси на реформиране на регулаторната уредба и оценки за въздействието на регулаторната уредба.
 2. Страните се присъединяват към принципите на добро административно поведение и се споразумяват да си сътрудничат за насърчаването на такова поведение, включително чрез обмен на информация и най-добри практики.
 Член 288
 Недискриминация
 Всяка страна прилага спрямо заинтересованите лица на другата страна стандарти за прозрачност, които са не по-малко благоприятни от тези, прилагани спрямо собствените ѝ заинтересовани лица.
 ГЛАВА 13
 Търговия и устойчиво развитие
 Член 289
 Контекст и цели
 1. Страните припомнят Дневен ред 21 за околната среда и развитието от 1992 г., Плана за изпълнение от Йоханесбург за устойчиво развитие, приет през 2002 г., както и международно договорените програми на политиката в областта на трудовата заетост и социалната политика, и по-специално Програмата за достоен труд на Международната организация на труда (наричана по-нататък „МОТ“) и Декларацията на министрите от Икономическия и социален съвет на ООН от 2006 г. относно постигането на пълна трудова заетост и достойни условия на труд. Страните потвърждават отново своя ангажимент да насърчават развитието на международната търговия по начин, който допринася за постигането на целта за устойчиво развитие, и да гарантират, че тази цел е интегрирана и отразена на всяко равнище на техните търговски отношения.
 2. В тази връзка страните признават значението на вземането под внимание на най-съществените интереси в икономически, социален и екологичен план не само на своето съответно население, но също така и на бъдещите поколения и гарантират, че политиките за икономическо развитие и опазване на околната среда и социалните политики се допълват взаимно.
 Член 290
 Право на регулиране
 1. Като признават правото на страните да установяват и регулират свои собствени равнища на вътрешна закрила на околната среда и труда и политики и приоритети за устойчиво развитие в съответствие с приложимите международно признати принципи и споразумения, както и да приемат и изменят съответно своето приложимо законодателство, страните гарантират, че в тяхното законодателство са предвидени високи равнища на закрила на околната среда и на труда и се стремят да усъвършенстват непрестанно това законодателство.
 2. С оглед на постигането на целите, посочени в настоящия член, Украйна сближава своите законови и подзаконови разпоредби и административна практика с достиженията на правото на ЕС.
 Член 291
 Многостранни трудови стандарти и споразумения
 1. Страните признават като основни елементи за търговията в контекста на глобализацията пълната и продуктивна трудова заетост и достойните условия на труд за всички. Страните потвърждават отново своя ангажимент да насърчават развитието на търговията по начин, който допринася за пълна и продуктивна трудова заетост и достойни условия на труд за всички мъже, жени и млади хора.
 2. Страните съобразяват своите закони и практики и тяхното прилагане с международно признатите основни